stanford-oval/wikipedia huggingface dataset:
Potenza
Aiheesta muualla

Kuvia tai muita tiedostoja aiheesta Potenza Wikimedia Commonsissa
Potenzan maakunta
Abriola | Acerenza | Albano di Lucania | Anzi | Armento | Atella | Avigliano | Balvano | Banzi | Baragiano | Barile | Bella | Brienza | Brindisi Montagna | Calvello | Calvera | Campomaggiore | Cancellara | Carbone | Castelgrande | Castelluccio Inferiore | Castelluccio Superiore | Castelmezzano | Castelsaraceno | Castronuovo di Sant’Andrea | Cersosimo | Chiaromonte | Corleto Perticara | Episcopia | Fardella | Filiano | Forenza | Francavilla in Sinni | Gallicchio | Genzano di Lucania | Ginestra | Grumento Nova | Guardia Perticara | Lagonegro | Latronico | Laurenzana | Lauria | Lavello | Maratea | Marsico Nuovo | Marsicovetere | Maschito | Melfi | Missanello | Moliterno | Montemilone | Montemurro | Muro Lucano | Nemoli | Noepoli | Oppido Lucano | Palazzo San Gervasio | Paterno | Pescopagano | Picerno | Pietragalla | Pietrapertosa | Pignola | Potenza | Rapolla | Rapone | Rionero in Vulture | Ripacandida | Rivello | Roccanova | Rotonda | Ruoti | Ruvo del Monte | San Chirico Nuovo | San Chirico Raparo | San Costantino Albanese | San Fele | San Martino d’Agri | San Paolo Albanese | San Severino Lucano | Sant’Angelo Le Fratte | Sant’Arcangelo | Sarconi | Sasso di Castalda | Satriano di Lucania | Savoia di Lucania | Senise | Spinoso | Teana | Terranova di Pollino | Tito | Tolve | Tramutola | Trecchina | Trivigno | Vaglio Basilicata | Venosa | Vietri di Potenza | Viggianello | Viggiano
Polski owczarek nizinny

| Polski owczarek nizinny |
| --- | --- |

Avaintiedot
Alkuperämaa:   Puola
Määrä:  Suomessa rekisteröity 753
Rodun syntyaika:  1200-1500-luku
Alkuperäinen käyttö:  lampaiden paimennus
Nykyinen käyttö:  seura- ja harrastuskoira
Elinikä:  12–14 vuotta
Muita nimityksiä:  PON, polski, Polish Lowland Sheepdog, berger polonais de plaine, Polnischer Niederungshütehund, perro de pastor polaco de las llanuras, poola lauskmaa-lambakoer
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #251
Ulkonäkö
Paino:  14–16 kg[lähde? ]
Säkäkorkeus:  uros 45–50 cm narttu 42–47 cm
Väritys:  kaikki värit ja värimerkit sallitaan
Polski owczarek nizinny on vanha puolalainen paimenkoirarotu.
Ulkonäkö

Pää on sopusuhtainen ja keskikokoinen, kallo hieman kaareva, otsapenger selkeästi erottuva. Kuono on tylppä ja vahva, kirsu mahdollisimman tumma. Silmät ovat soikeat, keskikokoiset ja pähkinänruskeat. Korvat ovat riippuvat, keskikokoiset, melko ylös kiinnittyneet ja sydämenmuotoiset. Karvapeite on karhea, paksu, tiheä ja runsas, sekä suora että hieman laineikas hyväksytään. Värityksistä ja väriyhdistelmistä kaikki sallitaan. Urosten säkäkorkeus vaihtelee 45-50 cm välillä ja narttujen 42-47 cm välillä.
Luonne ja käyttäytyminen

Polski owczarek nizinny on eloisa koira, joka kuitenkin on hermorakenteeltaan rauhallinen ja tasapainoinen. Se on valpas, aktiivinen, älykäs ja tarkkaavainen. Sillä on erinomainen muisti ja hyvät oppimisominaisuudet ja rotumääritelmän mukaan koiraa onkin helppo kouluttaa. PON on hieman varautunut vieraiden ihmisten suhteen, mutta tämä on luonteenomaista paimenkoiralle. Samalla se on kuitenkin myös ympäristöstään kiinnostunut ja utelias.
Alkuperä

PON:n esi-isä tuli paimentolaisheimojen kanssa Kaspianmeren alueelta Puolan alankomaille 1200-luvulla. Erityisesti hunnien kerrotaan tuoneen mukanaan rodun kantakoiria, jotka sittemmin risteytyivät paikallisten puolalaisten koirien kanssa. 1500-luvulla kerrotaan eri yhteyksissä puolalaisesta keskikokoisesta paimenkoirasta, ja samoihin aikoihin kauppiaat myös veivät varhaisia polski owczarek nizinnyjä Skotlantiin, missä ne todennäköisesti vaikuttivat partacollien kehitykseen.
Alun perin puolalaisia alankopaimenkoiria kasvatettiin useassa eri koossa pienestä suurehkoon, joista ainoastaan keskikokoinen variaatio lopulta vakiinnutettiin viralliseksi roduksi. Kiinnostus rodun systemaattiseen kasvattamiseen syntyi puolalaisissa kartanoissa ja maatiloilla. Sekä prinsessa Anna Jabłonowska, prinsessa Swiatopołk-Czetwertynska että kreivitär Grocholska lukeutuivat PON:n historiallisiin omistajiin. Rotua kasvatettiin erityisesti Planta-maatilalla ja Milanówissa. Maailmansotien välisenä aikana erityisen kuuluisia yksilöitä olivat Tuska ja Fajkus.
Polski owczarek nizinny esiintyi näyttelyssä ensimmäisen kerran 1920-luvulla, minkä jälkeen varsinainen jalostustyö alkoi. 1940-luvulla eläinlääkäri ja kirurgi tri Danuta Hryniewicz sekä Maria Dubrowina aloittivat rodun elvytyksen harvoja jäljellä olleita yksilöitä paikantaen. He löysivät erityisen paljon koiria Pommerin ja Bydgoszczin alueilta, ja sieltä kotoisin olleet yksilöt rekisteröitiin kantakirjaan heti toisen maailmansodan jälkeen. Myös koiranäyttelytuomarit Lubomir Smyczynski ja Jadwiga Dyakowska auttoivat rodun elvytyksessä.
FCI hyväksyi PONin uutena rotuna 1950-luvulla[lähde? ], ja se oli samalla ensimmäinen FCI:n tunnustama puolalainen rotu. Alkuperäisen rotumääritelmän laativat Danuta Hryniewicz ja Maria Dubrowina, käyttäen mallina yksilöä nimeltä Smok z Kordegardy. Hryniewicz omisti z Kordegardy -kennelin, ja juuri hänen kasvatustyöstään tuli perusta rodun jalostukselle toisen maailmansodan jälkeisenä aikana.
Historiallisesti merkittäviä rodunedustajia ovat olleet mm. Doman, Lubek, Smok, Szelma ja Witez z Kordegardy -kennelistä, Amok Moniek, Gwarek ja Radosz z Psiego Raju -kennelistä, Wigor-Gol z Jurty -kennelistä, Premier ja Utopia Oligarchia-kennelistä, Amal z Banciarni-kennelistä, Jemioluszka, Malina, Mazur ja Slonka z Gangu Dlugich -kennelistä, sekä Sasquehanna Malinnik Ponadto.
Rotu levisi maailmalle 1960-luvulla, jolloin rodun edustajia vietiin mm. Saksaan, Hollantiin, Belgiaan ja Ranskaan. 1980-luvulla rotu tuotiin mm. Englantiin, Tanskaan, Norjaan ja Ruotsiin. Suomessa ensimmäinen PON-pentue syntyi vuonna 1989. Suomen PON-kerho - Finska PON-klubben ry perustettiin vuonna 1990.
Alkuperä > Käyttötarkoitus

Pon on energinen karvapallo, humoristinen älykkö, vauhdikas agilitykoira, temperamenttinen tokoilija, näyttävä näyttelykoira ja rento lenkkikaveri.
Polski owczarek nizinny on vanha puolalainen rotu, ja sen esi-isä tuli paimentolaisheimojen kanssa Puolan alankomaille jo 1200-luvulla. PONia on alun perin käytetty paimenkoirana ja siihen tehtävään sen ketterä ja tarkkaavainen olemus sopiikin erinomaisesti. Vaihtoehtoisesti PONin kanssa voi harrastaa vaikka tokoa, agilityä tai vaikka rauniota. Lisäksi PON sai syyskuussa 1999 PK-oikeudet.
Aiheesta muualla

Suomen Kennelliiton rotumäärittely: Polski owczarek nizinny
Koirat.com rotuesittely
Suomen PON-kerho
Tarvo Oksala

Tarvo Anopoika Oksala (24. helmikuuta 1915 Jyväskylä – 3. marraskuuta 1982 Jyväskylä) oli suomalainen perinnöllisyystieteilijä. Hän oli 1945–1968 Helsingin yliopiston dosentti ja vuodesta 1960 Turun yliopiston perinnöllisyystieteen professori.
Hänen isänsä oli professori Kaarle Oksala.
Poikkeusjärvi (Kinnula)

| Poikkeusjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°22′00″N, 24°55′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Lasku-uoma:  uoma Ylä-Jäppään 
Taajamat:  Kinnulan kirkonkylä
Järvinumero:  14.452.1.003
Mittaustietoja
Pinnankorkeus:  141,1 m  
Pituus:  3,1 km  
Leveys:  1,1 km  
Rantaviiva:  10,0042 km  
Pinta-ala:  1,26444 km²   
Tilavuus:  0,00231559133 km³ 
Keskisyvyys:  1,9 m  
Suurin syvyys:  4,71 m  
Saaria:  25 
 fiPoikkeusjärvi 
Poikkeusjärvi  on Keski-Suomessa Kinnulassa kirkonkylän lähellä sijaitseva järvi.
Maantietoa

Järvi on 3,1 kilometriä pitkä, 1,1 kilometriä leveä, ja sen pinta-ala on 126 hehtaaria eli 1,3 neliökilometriä. Sillä on 25 saarta, joiden yhteispinta-ala on 3,21 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 2,32 miljoonaa kuutiometriä eli 0,00232 kuutiokilometriä. Sen keskisyvyys on 1,9 metriä ja suurin syvyys on 4,7 metriä. Sen rantaviivan pituus on 10,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Ylä-Jäpän alueeseen (14.452) se kuuluu. Järven vedenpinnan korkeus on 141,1 metriä mpy.
TVS Group

| TVS Group |
| --- | --- |
Yritysmuoto:  yksityinen osakeyhtiö
Perustettu:  1911
Kotipaikka:  Madurai, Intia
Toimiala:  Autoteollisuus
Tuotteet:  autoteollisuuden osat; moottoripyörät, skootterit
Henkilöstö:  39 000
Emoyhtiö:  T. V. Sundram Iyengar & Sons Limited
Tytäryhtiöt:  yli 90 tytäryhtiötä
Kotisivu:  www.tvsgroup.com
Infobox OKNimi-testi OK: 
TVS Group on intialainen autoteollisuuskonserni. TVS-yhtymän vuosiliikevaihto on noin 6,5 miljardia Yhdysvaltain dollaria. Konsernin palveluksessa on noin 39 000 työntekijää.
Intian Maduraissa kotipaikkaansa pitävää yhtymää hallitaan vuonna 1911 perustetun T. V. Sundram Iyengar & Sons Limited -holdingyhtiön välityksellä.
Yhtymä koostuu yli 90 yhtiöstä, joista tunnetuin on pörssinoteerattu moottoripyörä- ja skootterivalmistaja TVS Motor Company.  Konserniin kuuluu muun muassa autoteollisuuden osavalmistusta, autokauppaa ja -rahoitusta tarjoavia sekä elektroniikan parissa toimivia tytäryhtiöitä.
TVS Groupin yhtiöitä

Konserniin kuuluvia yhtiöitä, joista monet ovat yhteisyrityksiä jonkun Intian ulkopuolisen toimijan kanssa, ovat muun muassa:
Axles India Limited (http://www.axlesindia.com)
Brakes India Limited (https://www.brakesindia.com)
Delphi-TVS (http://www.delphitvs.com)
Firestone TVS Private Limited
India Japan Lighting Private Limited
India Motor Parts and Accessories Limited
India Nippon Electricals Limited (http://www.indianippon.com)
Irizar TVS Limited
Lucas-TVS Limited (http://www.lucas-tvs.com)
Lucas Indian Service Limited
Manufacturers Equipment and Supply Company (MESCO) (http://www.tvslsl.com (Arkistoitu – Internet Archive))
Southern Roadways Limited
Sundaram Auto Components Limited - Plastics Division
Sundaram Auto Components Limited - Rubber Division
Sundaram Brake Linings Limited (http://www.tvsbrakelinings.com)
Sundaram Dynacast Private Limited
Sundram Fasteners Limited (http://www.sundram.com)
Sundaram Industries Limited - Tyre Solutions Division
Sundaram Textiles Limited (http://www.sundaramtextiles.com)
Sundaram-Clayton Limited (http://www.sundaram-clayton.com)
Turbo Energy Limited (https://www.turboenergy.co.in)
TVS America Inc (http://www.tvslsl.com (Arkistoitu – Internet Archive))
TVS Auto Bangladesh (http://www.tvs.in (Arkistoitu – Internet Archive))
TVS Automobile Solutions Private Limited (http://www.mytvs.in (Arkistoitu – Internet Archive))
TVS Automotive Europe Limited (http://www.tvslsl.com (Arkistoitu – Internet Archive))
TVS Automotive Private Limited (http://www.tvs.in (Arkistoitu – Internet Archive))
TVS AutoServ
TVS Credit Services Limited
TVS Dynamic Global Freight Services Limited (http://www.tvslsl.com (Arkistoitu – Internet Archive))
TVS Electronics Limited (http://www.tvs-e.in)
TVS Infrastructure Limited (http://www.tvslsl.com (Arkistoitu – Internet Archive))
TVS Interconnect Systems Limited (http://www.tvsics.com (Arkistoitu – Internet Archive))
TVS Lanka Private Limited (http://www.tvs.in (Arkistoitu – Internet Archive))
TVS Logistics Iberia S.L.
TVS Logistics Services Limited (http://www.tvslsl.com (Arkistoitu – Internet Archive))
TVS Logistics SIAM Limited (http://www.tvslsl.com (Arkistoitu – Internet Archive))
TVS Motor Company Limited (https://www.tvsmotor.com)
TVS Sewing Needles Limited
TVS Srichakra Limited (http://www.tvstyres.com)
TVS Srichakra Limited - Moulded Products Division
TVS Supply Chain Solutions (http://www.tvslsl.com (Arkistoitu – Internet Archive))
TVS-Novotema Elastometric Engineered
Wheels India Limited (http://www.wheelsindia.com (Arkistoitu – Internet Archive))
ZF Electronics TVS (India) Private Limited (http://www.zftvs.com (Arkistoitu – Internet Archive) )
Aiheesta muualla

Emoyhtiö: T V Sundram Iyengar & Sons Private Limited (Arkistoitu – Internet Archive) (englanniksi) (tsv.in)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:TVS Group
Käännös suomeksi
Poikkeus vahvistaa säännön

Poikkeus vahvistaa säännön on keskiaikaisesta oikeudenkäytöstä periytyvä periaate, jonka mukaan säännön tarkasti määritellyt poikkeukset tukevat kyseistä sääntöä täsmentämällä epäsuorasti sen sovellusalan. Kyseessä on lyhennetty muoto alkuaan latinankielisestä sanonnasta exceptio firmat regulam in casibus non exceptis (”poikkeus vahvistaa säännön tapauksissa, joita ei ole merkitty poikkeuksiksi”). Sanonnasta on paljossa käytössä pudonnut tärkeä loppuosa pois, mikä aiheuttaa tulkintaongelmia. Tulkintaa on vaikeuttanut myös se, että kontekstin puuttuessa sääntöjen on katsottu tarkoittavan säännönmukaisuuksia. Alkuaan kyse on kuitenkin ollut niin sanotusta stipulatiivisista sääntömääritelmistä, jotka eivät kuvaa maailmaa vaan ovat enemmän tai vähemmän mielivaltaisia teknisiä rajanvetoja. Arkisiin käyttöyhteyksiin on kiteytynyt sinänsä järjetön tulkinta, jonka mukaan jokaisella säännöllä on muka oltava poikkeus (”ei sääntöä ilman poikkeusta”). Tältä pohjalta sanontaa käytetään joskus jopa jonkin säännön rikkomisen oikeutuksena.
Sanonta on kuitenkin saanut täysin järkevän uuden tulkinnan esimerkiksi sosiaalipsykologisissa yhteyksissä. Tällöin viitataan siihen, että kaikissa yhteisöissä on kirjoittamattomia lakeja ja sääntöjä, joita kaikki ikään kuin yhteisestä sopimuksesta tiedostamattaan noudattavat mutta joiden olemassaolon huomaa vasta poikkeuksellisen käyttäytymisen kautta.
Sanonnan alkuperä

Sanonnan alkuperää on etsitty roomalaisesta oikeudesta ja viitattu Ciceron vuonna 56 eaa. pitämään oikeuspuheeseen (Pro Balbo), jossa hän puolustaa hispanialaissyntyisen Lucius Cornelius Balbuksen Rooman kansalaisuutta. Balbukselle myönnetty kansalaisuus oli kyseenalaistettu vetoamalla siihen, että tämä ei ollut yleisesti hyväksytty käytäntö. Cicero todistelee päinvastaista viitaten siihen, että useisiin gallialaisheimojen kanssa tehtyihin liittosopimuksiin sisältyy nimenomainen poikkeusklausuuli, joka sulkee kyseiset heimot Rooman kansalaisuuden ulkopuolelle. Tästä hän johtaa seuraavan periaatteen: ”Mutta jos poikkeuksesta aiheutuu ettei johonkin ole lupaa, on pakko päätellä että missä poikkeusta ei ole, siinä ei ole kieltoakaan” (Quod si exceptio facit ne liceat, ubi non sit exceptum, ibi necesse est licere). Koska Balbuksen tapauksessa tällaista nimenomaista kieltoa ei ollut, ei ollut Ciceron mukaan estettä kansalaisuudellekaan.
Sanonnan alkuperä > Sanonnan klassinen muoto

Ciceron lausuma sisältää sen liberaalin periaatteen, että mitä ei ole erikseen kielletty on katsottava sallituksi. Tämä periaate periytyi myös keskiajan juridiikkaan maksiimina ”poikkeus vahvistaa säännön tapauksissa joita ei ole merkitty poikkeuksiksi” (exceptio firmat regulam in casibus non exceptis). Tietysti säännön määritelmään oikeastaan kuuluu, ettei sillä ole poikkeuksia, mutta tässä ei liikutakaan säännönmukaisuuksien alueella. Tässä on kysymys lain stipulatiivisesta voimasta, jonka perusteella asetetaan sääntö ja todetaan eksplisiittisesti sen poikkeukset. Tällöin sääntö pysyy sääntönä poikkeuksista huolimatta. Oikeastaan eksplisiittisesti mainitut poikkeukset vahvistavat tai tukevat sääntöä siinä mielessä, että säännön sovellusala täsmentyy. Logiikaltaan tämä vertautuu oletusarvoiseen default-sääntöön, jota sovelletaan, jos muut, spesifimmät säännöt (”poikkeukset”) eivät sovellu.
Uudet tulkinnat

Alkuperäisen sanonnan loppuosa ”... tapauksissa joita ei ole merkitty poikkeuksiksi” on paljossa käytössä typistynyt pois, ja näin ollen tulkinta on entisestään vaikeutunut. Jokapäiväisessä käytössä ”poikkeus vahvistaa säännön” -sanontaa toistellaan papukaijamaisesti samalla ihmetellen, mitähän se tarkoittaa. Arkitulkinnaksi on kiteytynyt väite, jonka mukaan jokaisella säännöllä on oltava poikkeus (”ei sääntöä ilman poikkeusta”), mikä puolestaan on tuottanut järkeilyä, jonka vakavuuden asteesta ei aina voi olla varma.
Sanonta typistetyssä muodossaan on myös saanut täysin järkevän uuden merkityksen kielellisen ja muun yhteisöllisen käyttäytymisen tutkimuksessa. Ihminen ei opi äidinkieltään kieliopista vaan mallioppimisen kautta kaiken muun sosiaalistumisen yhteydessä. Hänen omaksumansa kielelliset normit ovat suurimmaksi osaksi tiedostamatonta tekijäntietoa. Arkitilanteessa kielenkäyttäjä tulee tietoiseksi näistä kirjoittamattomista säännöistä ja puhetavoista sen kautta että joku rikkoo niitä puhumalla väärin, poikkeuksellisesti. Yhteisöllisessä käyttäytymisessä yleensäkin noudatetaan – ikään kuin yhteisestä sopimuksesta – kirjoittamattomia lakeja ja sääntöjä, joiden olemassaolosta ihminen tulee tietoiseksi vasta sen kautta että niitä rikotaan. Tällaiset tiedostamattomat säännöt ovat olleet ennen kaikkea etnometodologien ja keskusteluntutkijoiden kiinnostuksen kohteena. Ihmisten välistä vuorovaikutusta säätelevät monet kirjoittamattomat säännöt, joista ihmisellä ei ole aavistustakaan ennen kuin joku käyttäytyy poikkeuksellisesti. Jos esimerkiksi keskustelukumppanisi tuo puhuessaan kasvonsa epätavallisen lähelle, niin huomaat, että on olemassa puhe-etäisyyttä säätelevä kohteliaisuusnormi, jota parhaillaan rikotaan. Tällöin poikkeava käytös herättää tietoisuuden säännön olemassaolosta.
Tarvitsin vuodet nuo

| ”Tarvitsin vuodet nuo / Musta veli” Anita Hirvonen |
| --- | --- | --- |

Singlen tiedot
 A-puoli: ”Tarvitsin vuodet nuo”
 Julkaistu: 1982
 Tyylilaji: iskelmä
 Kesto: 03.19
 Levy-yhtiö: Scandia
muut singlet
|   | ”Tarvitsin vuodet nuo / Musta veli”  |   |
Tarvitsin vuodet nuo on iskelmätaiteilija Anita Hirvosen single vuodelta 1982. Kappaleen sävelsi Veikko Samuli ja sanoitti Chrisse Johansson. Singlen b-puolena on "Musta veli", jonka sävelsi Matti Puurtinen ja sanoitti Chrisse Johansson. Singlen molemmat puolet julkaistiin Anita Hirvosen studioalbumilla De va kukku de (1982).
"Tarvitsin vuodet nuo" on henkilöhistoriallinen katsaus, jossa kertojaminä on muuttanut pois synnyinpaikkakunnaltaan, sillä hän on halunnut kokea elämää muuallakin. Laulun nykyhetkessä hän tuntee kuuluvansa sittenkin synnyinseudulleen. Kappale on sisällytetty useille Anita Hirvosen kokoelma-albumeille ja studioalbumille Hei Mambo (2008).
Tampereen islamin yhdyskunta

| Tampereen islamin yhdyskunta |
| --- | --- |
Suuntautuminen:  islam
Hallinto:  uskonnollinen yhdyskunta
Toiminta-alue:  Tampere
Perustettu:  1998
Jäseniä:  1 916 (2022)
Kotisivu:  islamtampere.com
Infobox OKVirheellinen NIMI-arvo: 
Tampereen islamin yhdyskunta (aiemmin Islamin Ystävällinen Yhdyskunta) on islamilainen, Suomessa 16. helmikuuta 1998 rekisteröity uskonnollinen yhdyskunta. Yhdyskunnalla on 2 rukoushuonetta Tampereella, keskustassa ja Hervannan kaupunginosassa. Yhdyskunta järjestää esimerkiksi arabian kielen ja Koraanin opetusta. Vuonna 2022 jäseniä oli 1 916.
Tampereen islamin yhdyskunta on Suomen islamilaisen neuvoston jäsenjärjestö.[lähde? ]
Yhdyskunnan uskontunnustus kuuluu: Uskon yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa.
Talous

Tampereen islamilainen yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 81 500 euroa. Keskimääräinen vuosittainen tuki on ollut nouseva ja oli vuonna 2023 noin 14 000 euroa.
Aiheesta muualla

Yhdyskunnan kotisivut
Tapion väki

Tapion väki tarkoittaa metsänjumala Tapion alaisuudessa toimivia metsän henkiä ja haltijaolentoja suomalaisessa kansanperinteessä. Väki merkitsee myös pelottavaa taikavoimaa, jota oli metsässä.
Tapion väeksi luokiteltiin sekä metsän suurimahtiseksi koetut petoeläimet että kansanuskoon liitetyt mielikuvitusolennot, kuten peikot ja maahiset, mutta ennen kaikkea metsästäjän pyyntionneen keskeisesti liittyvät henkiolennot. Tapion väen ajateltiin asuvan metsän syvimmissä loukoissa, sysimetsän pimeydessä, jota kutsuttiin Tapiolaksi.
TGV

TGV-junia lähtee Pariisissa Gare Montparnasselta länteen ja etelään.
TGV (train à grande vitesse, suomeksi suurnopeusjuna) on ranskalainen suurnopeusjuna, jonka ovat kehittäneet GEC-Alsthom (nykyään Alstom) ja SNCF, Ranskan valtiollinen rautatieyhtiö. Ensimmäinen TGV-reitti avattiin Pariisin ja Lyonin välille vuonna 1981.
Lyonin-yhteyden menestys johti verkon nopeaan laajentamiseen. Uusia suurnopeusratoja rakennettiin maan etelä-, länsi- ja koillisosiin. Naapurimaat kuten Belgia, Italia ja Espanja ovat hyötyneet TGV:stä ja alkaneet rakentaa siihen liittyviä suurnopeusratoja. TGV:stä kehitetty Thalys-juna kulkee Belgian kautta Saksaan ja Alankomaihin, ja ensimmäinen Eurostar-juna e300 yhdistää Ranskan ja Belgian Yhdistyneeseen kuningaskuntaan. Toursin kaltaisista kaupungeista on tullut osa Pariisin työmatkavyöhykettä.
TGV:t kulkevat nopeimmillaan 320 km/h, mikä on mahdollista junille rakennettujen erillisten, nopeiden ja suorien raiteiden (lignes à grande vitesse – LGV) sekä junien teknisten ominaisuuksien ansiosta. Näitä ovat muun muassa voimakkaat sähkömoottorit, alhainen akselipaino, lentokonemainen kevyt rakenne ja aerodynamiikka, sekä automatisoitu kulunvalvonta, jonka ansiosta kuljettajan ei tarvitse nähdä opastimia suurissa nopeuksissa. TGV:t valmistaa pääasiassa ranskalainen Alstom, yhteistyössä kanadalaisen Bombardierin kanssa. TGV:t ovat matkustajajunia lukuun ottamatta pientä sarjaa Pariisin ja Lyonin väliseen postiliikenteeseen käytettyjä junia. TGV:n pohjalta suunniteltuja junia on käytössä myös Etelä-Koreassa (KTX) ja Espanjassa (AVE S-100).
Matkustus TGV:llä on suureksi osaksi korvannut lentomatkustuksen TGV:n yhdistämien kaupunkien välillä lyhyempien matka-aikojen, helpompien turva- ja muiden muodollisuuksien ja rautatieasemien keskeisen sijainnin vuoksi.
3. huhtikuuta 2007 modifioitu TGV POS -juna, koodinimeltään V150, teki uuden raiteilla tavanomaisesti kulkevien junien nopeusennätyksen. LGV Est -rataosuudella juna saavutti nopeuden 574,8 km/h. Kokeissa oli aiemmin ylitetty 550 km/h nopeus. Entinen ennätys 515,3 km/h oli vuodelta 1990.
Aiheesta muualla

Kuvia tai muita tiedostoja aiheesta TGV Wikimedia Commonsissa
TGV:n historiaa (Arkistoitu – Internet Archive)
LGV2030: TGV-verkko vuonna 2030
LGV Est
Railway-Technology
Suurnopeusjunat
Acela Express
AVE
California High-Speed Rail
Eurostar
Le Frecce
InterCityExpress
JR-Maglev MLX01
Korea Train Express
Maglev
Pendolino
Shinkansen
TGV
Thalys
Transrapid
Treno Alta Velocità
X2000
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
TGV Duplex-juna lähdössä Pariisin Gare de Lyonilta.
TGV-junia varten rakennetut suurnopeusradat merkitty sinisellä ja TGV-junien käyttämät tavanomaiset radat mustalla värillä
Käännös suomeksi
Terengganun lippu

| Terengganun lippu |
| --- | --- |
   
Suhde:  1:2
Terengganun lippu on Malesian Terengganun osavaltion tunnus. Lippu koostuu valkoisesta taustaväristä jonka keskellä on musta kenttä. Valkoinen kuvaa Terengganun sulttaania ja musta kuvaa kansaa. Kenttien asetelma kuvaa sulttaanin tarjoamaa suojelua.
Aiemmat liput

1912-1933
1933-1947
Telavin piirikunta

Telavin piirikunta (georg. თელავის რაიონი) on piirikunta Kakhetin hallintoalueella Georgian itäosassa. Piirikunnassa on noin 38 721 asukasta (2014) ja sen pinta-ala on 1 095 neliökilometriä. Sen keskuspaikkakunta on Telavin kaupunki, joka on koko Kakhetin alueen pääkaupunki. Alazani-joki virtaa piirikunnan halki.
Telavin piirikunnassa on 24 kylää. Viininvalmistus on tärkeä elinkeino Telavin alueella: piirikunnan 42 tehtaasta 21:ssä valmistetaan viiniä.